Boris Franz Becker (Duits: [ˈbɔʁɪs ˈbɛkɐ]; gebore op 22 November 1967 in Leimen, Wes-Duitsland) is 'n voormalige Duitse tennisspeler. Op 17-jarige ouderdom maak hy geskiedenis as die jongste persoon nog om Wimbledon se enkelspelkampioenskap te wen. Hy was ses keer 'n Grand Slam-enkelspelkampioen, en ook 'n Olimpiese gouemedalje wenner.
Boris Becker in 2007
Die Leeu van Leimen
Duitsland (sedert 1990)
22 November 1967 (1967-11-22) (51 jaar oud)
25 Junie 1999
€18 343 408
No. 1 (28 Januarie 1991)
HE 1987, 1989, 1991)
Groot Dubbelspel toernooie
Goue Medalje (1992)
Laaste opgedateer op: NVT.
Boris Becker in speel in Ohio (1994)
Ná Becker eerste oorwinning as ongekeurde speler in 1985, verower hy weer die Wimbledon-titel in 1986. Hy help ook Wes-Duitsland om hulle eerste Davisbeker in 1988 in te palm. In 1989 wen hy Wimbledon, die Amerikaanse Ope en 'n tweede Davisbeker.
In 1991 wen Becker die Australiese Ope en bereik so die nommer 1-posisie op die wêreldranglys. In 1992 verslaan hy Jim Courier in skoon stelle tydens die ATP-wêreldtitel. Sy finale Grand Slam-titel was in 1996, toe hy Michael Chang in vier stelle tydens die Australiese Ope geklop het.
Tydens sy loopbaan het Becker 49 enkelspel- en 15 dubbelspeltitels gewen. Hy word onder andere onthou vir sy wedywering met spelers soos Ivan Lendl, Stefan Edberg en Michael Stich.
Vandat hy uitgetree het as professionele tennisspeler, het sy mediawerk en sy persoonlike lewe hom in die kollig gehou. Hy was tussen 2013 en 2016 die Serwiese tennisspeler Novak Đoković se afrigter
Die tabel toon Becker se prestasie tydens elk van die Grand Slam-toernooie in mansenkels waaraan hy deelgeneem het:
1984 Kwarteindstryd Nie deelgeneem nie Rondte 3 Nie deelgeneem nie
1985 Rondte 2 Rondte 2 Wenner Rondte 4
1986 Nie deelgeneem nie Kwarteindstryd Wenner Halfeindstryd
1987 Rondte 4 Halfeindstryd Rondte 2 Rondte 4
1988 Nie deelgeneem nie Rondte 4 Eindstryd Rondte 2
1989 Rondte 4 Halfeindstryd Wenner Wenner
1990 Kwarteindstryd Rondte 1 Eindstryd Halfeindstryd
1991 Wenner Halfeindstryd Eindstryd Rondte 3
1992 Rondte 3 Nie deelgeneem nie Kwarteindstryd Rondte 4
1993 Rondte 1 Rondte 2 Halfeindstryd Rondte 4
1994 Nie deelgeneem nie Nie deelgeneem nie Halfeindstryd Rondte 1
1995 Rondte 1 Rondte 3 Eindstryd Halfeindstryd
1996 Wenner Nie deelgeneem nie Rondte 3 Nie deelgeneem nie
1997 Rondte 1 Nie deelgeneem nie Kwarteindstryd Nie deelgeneem nie
1998 Nie deelgeneem nie Nie deelgeneem nie Nie deelgeneem nie Nie deelgeneem nie
1999 Nie deelgeneem nie Nie deelgeneem nie Rondte 4 Nie deelgeneem nie
↑ (en) Novakdjokovic.com (6 Desember 2016). “Novak and coach Boris Becker end cooperation”. URL besoek op 7 Desember 2016.
Wikimedia Commons het meer media in die kategorie Boris Becker.
Ontsluit van "https://af.wikipedia.org/w/index.php?title=Boris_Becker&oldid=1899684"
Last edited on 30 Januarie 2019, at 19:27